তেলঙ্গানার সুড়ঙ্গবন্দি শ্রমিকদের উদ্ধারে ‘র‍্যাট-হোল মাইনার’রা

ওয়েব ডেস্ক: কেটে গিয়েছে ৭২ ঘন্টা, কিন্তু এখনও অন্ধকার সুড়ঙ্গে আটকে আট শ্রমিক। তেলঙ্গানার সুড়ঙ্গ কাণ্ডে (Telengana Tunnel Collapse) এখনও তাঁদের উদ্ধার (Rescue) করা যায়নি। বিভিন্নভাবে চেষ্টা চালানো হলেও পৃথিবীর আলোতে ফিরিয়ে আনা যায়নি শ্রমিকদের (Labours)। তাই এবার ডাক পড়ল ‘র‍্যাটহোল মাইনার’দের (Rat Hole Miner)। আপনাদের হয়তো উত্তরাখণ্ডের ৪১ শ্রমিকের উদ্ধারের ঘটনা জানা আছে। এবারেও তারই পুনরাবৃত্তি ঘটতে চলেছে।

জানা গিয়েছে, তেলঙ্গানার সুড়ঙ্গে আটকে থাকা শ্রমিকদের উদ্ধার করতে সোমবারই ঘটনাস্থলে এসে পৌঁছেছেন র‍্যাটহোল মাইনারদের একটি দল। মঙ্গলবার সকালে আরেকটি দল এসে পৌঁছয় সেখানে। এই দলের নেতৃত্বে রয়েছেন মুন্না কুরেশি। তাঁর নেতৃত্বেই উত্তরাখণ্ডের সুড়ঙ্গে আটকে পড়া ৪১ শ্রমিককে উদ্ধার করা হয়েছিল। এবার এই মুন্না কুরেশির হাতেই রয়েছে আট শ্রমিকের প্রাণরক্ষার ভার।

আরও পড়ুন: তুমুল হট্টগোলের মধ্যে ক্যাগ রিপোর্ট পেশ বিজেপির, সাসপেন্ড অতিশী সহ আপের ১২ বিধায়ক

সূত্রের খবর, সোমবার থেকেই সেখানে সমস্ত অবস্থা খতিয়ে দেখছেন এই উদ্ধারকারী দল। সেই সঙ্গে উদ্ধারের নীল নকশা তৈরিরও শুরু হয়েছে। এই প্রসঙ্গে র‍্যাটহোল মাইনার দলের অন্যতম সদস্য মহম্মদ কুরেশি বলেন, “সুড়ঙ্গের ভিতরে কী পরিস্থিতি প্রথমে তা বুঝে নেওয়ার চেষ্টা করছি। তার পরই পরিকল্পামাফিক কাজ শুরু করব। ছ’জনের একটি দল সোমবারই এসেছে। মঙ্গলবার আরও ছ’জন যোগ দিয়েছেন।”

প্রসঙ্গত, শনিবার সকাল সাড়ে আটটা নাগাদ তেলঙ্গানার সিল্কিয়ার এই সুড়ঙ্গে আচমকা ধস নামে। সেই সময় সেখানে কর্মরত শ্রমিকরা আটকে পড়েন সুড়ঙ্গের ভেতর। ১৩ কিলোমিটার গভীরে তাঁদের আটকে থাকার সম্ভাবনা রয়েছে। এখনও পর্যন্ত তাঁদের সঙ্গে যোগাযোগ বিচ্ছিন্ন রয়েছে বলে খবর। রবিবার থেকেই শ্রমিকদের উদ্ধারকাজ শুরু হলেই সুড়ঙ্গের মধ্যে জল ও কাদা জমার কারণে তা আরও স্লথ হয়ে যাচ্ছে বলে জানাচ্ছেন উদ্ধারকারী বাহিনী। তাই এবার ডাক পড়েছে র‍্যাটহোল মাইনারদের।

দেখুন আরও খবর: